ΓΡΑΠΤΗ ΕΡΩΤΗΣΗ P-3393/01

υποβολή: Fernando Fernndez Martn (PPE-DE) προς την Επιτροπή

(6 Δεκεμβρίου 2001)

Θέμα: Πρόσβαση των χωρών ΑΚΕ στην Κοινωνία της Πληροφορίας

Στη διάρκεια της ΙΙΙ Κοινοβουλευτικής Συνέλευσης Ίσης Εκπροσώπησης ΑΚΕ-ΕΕ, τον Οκτώβριο του 2001, η Επιτροπή και το Ευρωπαϊκό Κοινοβούλιο δεσμεύθηκαν να διοργανώσουν διασκέψεις και σεμινάρια που θα επιτρέψουν την πρόσβαση των χωρών ΑΚΕ στην Κοινωνία της Πληροφορίας.

Οι διασκέψεις αυτές θα πρέπει να χρησιμεύσουν ως βήμα διαλόγου και πρωτοβουλιών για τηνποστήριξη ρεαλιστικών σχεδίων, έχοντας πάντοτε κατά νού τις συνόδους κορυφής για την Κοινωνία της Πληροφορίας, που θα λάβουν χώρα στη Γενεύη, το 2003, και στην Τύνιδα, το 2005.

Λαμβάνονταςπόψη τη σπουδαιότητα που αποδίδεται στον στόχο της πρόσβασης των χωρών ΑΚΕ στην Κοινωνία της Πληροφορίας, έχει διαμορφώσει η Επιτροπή κάποιο χρονοδιάγραμμα διασκέψεων και σεμιναρίων προς τη σημαντικότατη αυτή κατεύθυνση·

Ποιές πρωτοβουλίες προτείνει η Επιτροπή για να διευκολυνθεί η πρόσβαση των χωρών ΑΚΕ στην Κοινωνία της Πληροφορίας·

Απάντηση του κ. Nielson εξ ονόματος της Επιτροπής

(17 Ιανουαρίου 2002)

Το ψήφισμα αριθ. 3228 της Κοινοβουλευτικής Συνέλευσης Ίσης Εκπροσώπησης των κρατών της Αφρικής, Καραϊβικής και Ειρηνικού και της Ένωσης (ΑΚΕ-ΕΕ) σχετικά με τα μέσα πρόσβασης στην παγκόσμια επικοινωνία για τις χώρες ΑΚΕ ως συνεισφορά στην αειφόρο ανάπτυξη, και με την ανάγκη για αυτή την πρόσβαση που εγκρίθηκε την 1η Νοεμβρίου 2001, καλεί, στην παράγραφο 60, την Επιτροπή και το Κοινοβούλιο να διοργανώσουν προπαρασκευαστικές συναντήσεις πριν από την Παγκόσμια διάσκεψη κορυφής για την κοινωνία της πληροφορίας — (WSIS). Το ίδιο ψήφισμα, στην παράγραφο 64, καλεί τη Συνέλευση Ίσης Εκπροσώπησης να διοργανώσει συνάντηση εργασίας κατά την προσεχή σύνοδό της στη Νότια Αφρική.

Όσον αφορά την WSIS, η διαδικασία προετοιμασίας βρίσκεται στην τελική της φάση. Θαπάρξουν τρεις προπαρασκευαστικές διασκέψεις, αντίστοιχα το καλοκαίρι του 2002, την άνοιξη του 2003 και το φθινόπωρο του 2003. Εξάλλου θα γίνουν και περιφερειακές διασκέψεις. Αυτή που θα γίνει για την Αφρική θα κατευθύνεται από την Οικονομική Επιτροπή των Ηνωμένων Εθνών για την Αφρική.

Λόγω των πολλών αρμοδιοτήτων που έχει σχετικά με το θέμα, η Επιτροπή προτίθεται να συμμετάσχει ως πλήρες μέλος και να παίξει ενεργό ρόλο στην προετοιμασία της διάσκεψης κορυφής, τόσο στις προπαρασκευαστικές όσο και στις περιφερειακές διασκέψεις. Ωστόσο, η Επιτροπή δεν θα προγραμματίσει επιπρόσθετες εκδηλώσεις αλλά θα συνεισφέρει στις πολλές εκδηλώσεις που ήδη προβλέπονται.

Η συνάντηση εργασίας που σχεδιάζεται με την ευκαιρία της επόμενης Κοινοβουλευτικής Συνέλευσης Ίσης Εκπροσώπησης αποτελεί πρωτοβουλία της Συνέλευσης και όχι της Επιτροπής η οποία, ωστόσο, είναι πρόθυμη να συμμετάσχει στην προετοιμασία της εφόσον χρειαστεί.

Στην περιοχή των ΑΚΕπάρχουν διάφορα προγράμματα με συνιστώσες για τις τεχνολογίες των πληροφοριών και επικοινωνιών (ΤΠΕ), αλλά κανένα σημαντικό πρόγραμμα προορισμένο ειδικά για την κοινωνία της πληροφορίας. Ένα τέτοιο πρόγραμμα εξετάζεται αυτή τη στιγμή για τις χώρες του Ινδικού Ωκεανού και διεξάγονται συζητήσεις με την περιοχή της Καραϊβικής που θα επιτρέψουν τις εν λόγω χώρες να προσχωρήσουν, με χρηματοδοτήσεις του Ευρωπαϊκού Ταμείου Ανάπτυξης (ΕΤΑ), στο πρόγραμμα @LIS που καλύπτει τη Λατινική Αμερική. Στο πλαίσιο τωνφιστάμενων πολιτικών και χρηματοδοτήσεων, παρόμοια προγράμματα για την περιοχή της Αφρικής μπορούν να ληφθούνπόψη στο πλαίσιο του προγραμματισμού για το 9ο ΕΤΑ.